Suma da lóxica

A Suma da lóxica (latín: Summa Logicae) é un manual de lóxica de Guillerme de Ockham, escrito arredor do 1323.

 Resumo 
A obra aseméllase a outros tratados de lóxica medieval, polo que está organizado seguindo o esquema básico aristotélico, típico da escolástica:

 Termos, predicables e categorías (Libro I)
 Proposicións (Libro II)
 Siloxismos e falacias (Libro III) 

A importancia deste texto reside na súa exposición do nominalismo ockhamiano, unha postura relativa ao problema dos universais, que dominou a filosofía medieval europea.

 Estrutura 
 Libro I: o termo 
CapítulosContidos1-17Os termos: que son e como se dividen. O problema dos universais.18-25Os cinco predicables de Porfirio.26-62As categorías de Aristóteles (praedicamenta, segundo a tradución latina de Boecio). Definicións e descricións, suxeito e predicado, o todo e a parte. As dez categorías: substancia, cantidade, relación, calidade, acción, paixón, tempo, lugar, posición e hábito.63-77Teoría da suposición (suppositum).

 Libro II: as proposicións 
CapítulosContidos1-20Sobre as proposicións categóricas.21-29Sobre a conversión entre proposicións.30-37Sobre as proposicións hipotéticas.

 Libro III: o siloxismo 
 Parte I: os siloxismos 
CapítulosContidos1-19Sobre os siloxismos categóricos.20-30Sobre os siloxismos modais.31-63Sobre os siloxismos mixtos.64-68Outros tipos de siloxismos

 Parte II: a demostración 
+CapítulosContidos1-41Exposición sistemática da Analitika protera (Ἀναλυτικὰ Ὕστερα, "Analíticos posteriores") de Aristóteles.

 Parte III: as consecuencias 
+CapítulosContidos1-37Exposición sistemática dos Topika (Τοπικά, "Tópicos") de Aristóetles. Definición e división das consecuencias. Distinción entre implicación material e lóxica, de xeito similar a Jean Buridan e Alberte de Saxonia.38-45Teoría das obligationes.46Paradoxo do mentireiro

 Parte IV: as falacias 
+CapítulosContidos1-18Exposición sistemática dos tipos de falacias

 Influencia 
O pensamento de Ockham tería unha importancia decisiva na historia da filosofía, como culminación do período medieval. A súa proposta nominalista, desenvolvida no primeiro libro, foi a máis elaborada da época, e sería moi influente en séculos posteriores. Por outra banda, na súa argumentación en contra do realismo, aplicou implicitamente un principio metodolóxico segundo o cal non se deberían asumir máis entidades das necesarias para ofrecer unha explicación satisfactoria dos fenómenos. A día de hoxe, coñécese como navalla de Ockham no seu nome.

 Traducións 
 Suma da Lóxica (1999). Tradución directa ao galego de Xosé Calviño Pueyo e Xosé María Liñeira Reboredo. Xunta de Galicia.

 Notas 

 Véxase tamén 
 Ligazóns externas 
 Texto completo en latín e inglés (Logic Museum)

Categoría:Obras traducidas do latín ao galego
Categoría:Lóxica
Categoría:Filosofía da Idade Media